
Gmoser Györgyné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Györk Ernőné képviselőt jelölte ki.

Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással a következők szerint fogadta el:

N A P I R E N D:
1.
A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK MÓDOSÍTÁSA

     
Előterjesztő: a nemzetiségi önkormányzat elnöke

2.  
AKTUÁLIS KÉRDÉSEK
1.

A NEMZETISÉGI ÖNKORMÁNYZAT 
2012. ÉVI KÖLTSÉGVETÉSÉNEK MÓDOSÍTÁSA

(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Az elnök az írásos előterjesztés szóbeli kiegészítéseként elmondta, hogy a települési és a területi nemzetiségi önkormányzatoknak a központi költségvetésből nyújtott általános működési támogatás éves összegéről szóló KIM közlemény értelmében, a kisebbségi önkormányzatoknak a központi költségvetésből, valamint fejezeti kezelésű előirányzataiból nyújtott támogatások feltételrendszeréről és elszámolásának rendjéről szóló 342/2010. (XII. 28.) Korm. rendelet 3. § (2) bekezdésében foglaltak alapján, az általános működési támogatás éves összege települési nemzetiségi önkormányzat esetén évi 214.689 forint. Tekintettel arra, hogy a nemzetiségi önkormányzat a 2012. évi költségvetését 210.000 forint kiadási és bevételi előirányzattal fogadta el, indokolt a határozat módosítása. 

Kérdés, módosító javaslat hiányában szavazásra bocsátotta az előterjesztést, amelyet a testület egyhangú szavazással az alábbiak szerint fogadott el:

13/2012. sz. Szlovák Nemzetiségi Önk. határozat:

HATÁROZAT

Kiskőrös Város Szlovák Nemzetiségi Önkormányzata a 2012. évi költségvetésének

bevételi előirányzatát 215.000 forintban,

kiadási előirányzatát 215.000 forintban

állapítja meg, a határozat mellékletében foglalt részletezés szerint.

2.

AKTUÁLIS KÉRDÉSEK

Ezt követően az elnök részletesen ismertette a közelmúltban lezajlott és a közeljövőre tervezett programokat, és kérte a testületet, hogy támogassák ezek megszervezését. Ennek keretében elmondta, hogy

· Pályázat benyújtására kerül sor Pozsonyba, ahol a szlovák identitástudat erősítésére, a hagyományok ápolására írtak ki felhívást. Az igényelt összeg 2500 euro, és további 2000 euro az önrész mértéke, amely 1000 euronyi pénzösszegből és további 1000 euronyi munkából áll össze. Az önrész jelenleg még nem áll a nemzetiségi önkormányzat rendelkezésére, de a zárszámadás elfogadását követően, a pénzmaradvány beépítésével már meglesz.
· Az Országos Szlovák Önkormányzat pályázatot írt ki szlovák rendezvények támogatására, minden 100 szlovák nemzetiségű lakos után 1 pályázat nyújtható be. Kiskőrösön 600 fő vallotta magát szlovák származásúnak, ezért 6 pályázat benyújtására van lehetősége a nemzetiségi önkormányzatnak szlovák nyelven. Megítélése szerint a Kiskőrösi Szüret és Szlovák Nemzetiségi Napok, a Szlovák Népdalkör különböző rendezvényekre történő utaztatása, az októberben esedékes, 40 éves a Szlovák Szervezet című nagyrendezvény, a szeptemberi Naszvadi Napokra történő utazás, valamint az őszi Almabál megrendezése érdekében lenne szükséges a pályázatok benyújtása.
· Jelezte, hogy a március 15-i nemzeti ünnep városi rendezvénye alkalmából a Szlovák Nemzetiségi Önkormányzat minden évben megkoszorúzza Petőfi Sándor szobrát. A koszorú költségeinek biztosítását kérte a testülettől.

· Az előző ülésen döntött a testület arról, hogy részt vesznek a február 4-én Tázláron megrendezésre kerülő „Szomszédolás” című rendezvényen, és erre 40.000,- Ft-ot biztosítottak. Az utazásra nem került sor, ezért a határozat visszavonása szükséges.
· A közeljövőben Kecelen kerül megrendezésre a „Nemzetiségi kultúrák bemutatása” című rendezvény, ahol indokolt és elvárt a kiskőrösi szlovák nemzetiségi önkormányzat részvétele is. A buszköltség hozzávetőlegesen 30.000,- Ft lesz, tekintettel a különböző ruhák, felszerelések szállítására is.

· Március 8-án Nemzetiségi Tanácskozás lesz Budapesten, ahol Latorczai Csaba államtitkár a fő előadó, de további minisztériumi tisztségviselők is előadást tartanak. Az elnök vonattal történő utazása ingyenes, a konferencián való részvétele is.
A testület megtárgyalta az elnök által előterjesztetteket, majd egyhangú szavazással a következő határozatokat hozta:

14/2012. sz. Szlovák Nemzetiségi Önk. határozat:

HATÁROZAT

Kiskőrös Város Szlovák Nemzetiségi Önkormányzata egyetért pályázat benyújtásával Pozsonyba, szlovák identitástudat erősítése, hagyományok ápolása témakörében 2500 € összegben.
A Szlovák Nemzetiségi Önkormányzat testülete vállalja 1000 € önrész biztosítását a 2011. év pénzmaradványának beépítését követően, illetőleg további 1000 € értékű munkát is vállal az általa szervezett rendezvényeken.

15/2012. sz. Szlovák Nemzetiségi Önk. határozat:

HATÁROZAT

Kiskőrös Város Szlovák Nemzetiségi Önkormányzatának testülete egyetért az Országos Szlovák Önkormányzat által meghirdetett pályázati felhívásra az alábbi pályázatok benyújtásával:

· Kiskőrösi Szüret és Szlovák Nemzetiségi Napok, 

· a Szlovák Népdalkör különböző rendezvényekre történő utaztatása, 

· az októberben esedékes, 40 éves a Szlovák Szervezet című nagyrendezvény,

· a szeptemberi Naszvadi Napokra történő utazás, 

· az őszi Almabál megrendezése.

A testület felhatalmazza az elnököt a szükséges intézkedések megtételére.

16/2012. sz. Szlovák Nemzetiségi Önk. határozat:
HATÁROZAT

Kiskőrös Város Szlovák Nemzetiségi Önkormányzata 6.750,- Ft-ot biztosít a március 15-i nemzeti ünnep városi rendezvénye keretében történő koszorúzáshoz szükséges koszorú megvásárlására a Szlovák Nemzetiségi Önkormányzat 2012. évi költségvetéséről szóló, módosított 3/2012. sz. Szlovák Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

17/2012. sz. Szlovák Nemzetiségi Önk. határozat:
HATÁROZAT

A Szlovák Nemzetiségi Önkormányzat a 2012. február 4-én Tázláron megrendezésre került „Szomszédolás” című rendezvényen történő részvételről és erre 40.000,- Ft biztosításáról szóló 7/2012. sz. Szlovák Nemzetiségi Önk. határozatát – az utazás elmaradása miatt – visszavonja.

18/2012. sz. Szlovák Nemzetiségi Önk. határozat:
HATÁROZAT

Kiskőrös Város Szlovák Nemzetiségi Önkormányzata 30.000,- Ft-ot biztosít a Kecelen megrendezésre kerülő „Nemzetiségi kultúrák bemutatása” című rendezvényen való részvételre, a testület tagjai, illetőleg a különböző ruhák, felszerelések szállítási költségeire a Szlovák Nemzetiségi Önkormányzat 2012. évi költségvetéséről szóló, módosított 3/2012. sz. Szlovák Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

19/2012. sz. Szlovák Nemzetiségi Önk. határozat: 
HATÁROZAT

A Szlovák Nemzetiségi Önkormányzat testülete egyetért az elnök részvételével a Budapesten, 2012. március 8-án megrendezésre kerülő Nemzetiségi Tanácskozáson.

A továbbiakban a testület tagjai megtárgyalták a közelgő Rétesfesztivál előkészületeit, a szükséges szervezési és egyéb munkálatokat, majd miután további kérdés, javaslat, hozzászólás nem hangzott el, az elnök az ülést 8,30 órakor bezárta.

kmft.

Gmoser Györgyné





      

Györk Ernőné

  a testület elnöke





                 jegyzőkönyv-hitelesítő

Oroszi Zsuzsanna

jegyzőkönyvvezető

